מאירה ברנע-גולדברג

מאירה ברנע־גולדברג (נולדה ב-16 באוקטובר 1978) היא סופרת, עורכת ספרותית ומבקרת ספרות ישראלית. ידועה בזכות כתיבת סדרת ספרי "כראמל".

== ביוגרפיה ==
ברנע־גולדברג נולדה וגדלה בפתח תקווה.

במשך ארבע עשרה שנים עבדה ברשת "צומת ספרים" בתפקידים שונים. ביניהם מנהלת משאבי אנוש, מנהלת הדרכה ומנהלת שירות הלקוחות.

=== כתיבה עיתונאית ===
ברנע-גולדברג כתבה טור באתר "Mako" בשם "סופר מאמי" בנושאים שונים הקשורים לאימהות ומשפחה. כמו כן, כתבה באותו האתר במשך כשנתיים טור בעילום שם, בשם "ילד מיוחד שלי", בו תיארה את חוויותיה מגידול ילד על הספקטרום האוטיסטי.

לאחר תקופה בה היא כתבה בעילום שם, החליטה ברנע-גולברג לחשוף את סיפורה האישי-משפחתי:

ברנע-גולדברג כותבת מספר טורים קבועים בנושאים שונים: טור ספרותי העוסק בהמלצות על ספרי ילדים ונוער במאקו וטור בשם "סופר אמא" המתפרסם במקומונים של רשת שוקן.

=== קריירה ספרותית ===
בשנת 2011 הוציאה ברנע-גולדברג את ספרה הראשון, "כמה רחוק את מוכנה ללכת". הספר עוסק באישה, בבעלה ובתהליך הארוך אותו הם עוברים עד להולדת בנם הבכור. בחייה האישיים ארך התהליך הזה חמש שנים, שכללו טיפולי הפריה כושלים ולבסוף פנייה לאימוץ. עם זאת, בסופו של דבר ברנע־גולדברג ילדה את אבישי לאחר הריון טבעי. ספר זה נמכר בלמעלה מ-12 אלף עותקים.

כשהייתה ברנע־גולדברג באמצע כתיבת ספרה השלישי "משפחה לדוגמה", היא התבשרה כי בנה אובחן על הספקטרום האוטיסטי. במהלך העבודה על הספר היא התאימה את העלילה לחייה האישיים. לטענתה האבחון של בנה שינה לחלוטין את התנהלותה, והביא בצדו שינויים חיוביים. בעקבות היכרותה עם עולם האוטיזם והתעמקותה בו, היא החלה לכתוב בנושא, ובהמשך גם החלה להנחות קבוצות תמיכה להורים המתמודדים עם ילד המאובחן על הספקטרום האוטיסטי. "להורים עוזר מאוד לפתוח את הנושאים הכי קשים בסביבה, שבה כולם מכירים את מה שעובר עליהם".

הספר "הילדה שניסתה" מבוסס על חוויות העבר של ברנע גולדברג בבית הספר היסודי כאשר הייתה נתונה לביקורת מצד מורה בבית הספר היסודי שהשפיעה על תפיסת הביטחון העצמי שלה.<ref></ref>

==== כראמל - ספרים, סדרת טלוויזיה ומרצ'נדייז ====
מאירה ברנע-גולדברג בפסטיבל כראמל בדיזנגוף סנטר, אוגוסט 2022.
ספר הילדים והנוער שכתבה, "כראמל", נכנס בשנת 2016 למצעד הספרים המומלצים של משרד החינוך וזכה לשבחי הביקורת. .

הספר "כראמל 2 - הנקמה" יצא לאור במרץ 2017. בנובמבר 2017 הספר נבחר לאחד המועמדים לעיטורי הצטיינות של "הפנקס" בקטגוריית ספר נוער מצטיין.

הספר "כראמל: ספר שלישי: נער החידות" יצא לאור מאי 2018. הספר "כראמל: ספר רביעי: האוצר הצהוב" יצא לאור באוקטובר 2019.

נכון לאוגוסט 2022, הסדרה מכרה 300,000 עותקים.<ref></ref>

ביולי 2021 פורסם כי החלו הצילומים לסדרת טלוויזיה לנוער: "כראמל" המבוססת על סדרת ספרי כראמל. צילומי הסדרה, בכיכובם של יונתן בר אור (המגלם את רובי) ובובת החתול כראמל, בדיבובו של אמיר קריאף, החלו בקיץ 2021 והסדרה עלתה לשידור בינואר 2022 בכאן חינוכית.<ref></ref> עונה שנייה עלתה לאוויר בפברואר 2023 ועונה שלישית עלתה בפברואר 2024. מאירה ובנה אבישי התארחו בהופעת אורח קצרה (עונה 1 פרק 11). בחנוכה 2022 עלתה [https://www.porat-theater.co.il/ בתיאטרון אורנה פורת] הצגת כראמל, וב 2024 תעלה ההצגה השנייה, בה מגיעה הדמות ויש, המבוססת על בנה אבישי, ילד על הספקטרום.

באוגוסט 2022 התקיים פסטיבל כראמל הראשון בדיזנגוף סנטר אליו הגיעו 50,000 מבקרים וזכה להצלחה רבה.<ref></ref> בדצמבר 2022 התקיימה השקה לספר השביעי בסדרה "סכנה בביצה" גם כן בדיזנגוף סנטר ואליה הגיעו 5,000 ילדים ובני נוער.

בסדרה הקלאסית של כראמל צפויים לצאת עשרה ספרים סך הכל ואליהם הצטרפה סדרת קומיקס כראמל מנוקדת המיועדת לראשית קריאה, המתארת מציאות מקבילה בה כראמל הוא למעשה חתול צעיר ושובב בן שמונה. במאי 2023 ראה אור ספר ילדים לפעוטות בשם "כראמל אתה לא יכול לעוף" ומשחקי קופסה של כראמל מבית פוקסמיינד.
כראמל לקוראים הצעירים

הספר השמיני בסדרת כראמל יצא לאור בדצמבר 2023.

ברנע-גולדברג עוסקת בהנחיית סדנאות כתיבה ועריכה ספרותית. בשנת 2022 נבחרה לאחת מנשות ואנשי השנה של כלכליסט.<ref></ref> בפברואר 2023 נבחרה לקבל את אות האישה המובילה בעיר פתח תקווה. בין הסיבות לבחירתה צוין כי היא משלבת בספריה ילדים על הספקטרום האוטיסטי, במטרה לעודד ילדים לקבל את עצמם כפי שהם ולקבל את השונה.<ref></ref>

=== חיים אישיים ===
ברנע-גולדברג (לבית גולדברג) נשואה ואם לבן. מתגוררת בפתח תקווה.

== פרסים ==
* פרס שרת התרבות והספורט בתחום היצירה הספרותית העברית לילדים ולנוער על שם דבורה עומר, על סדרת ספרי כראמל, 2018.<ref></ref> מנימוקי ועדת הפרס: .<ref></ref>

== ספריה ==
=== כתיבה ===
==== ספרי מבוגרים ====
* כמה רחוק את מוכנה ללכת (2011)
* משפחה לדוגמה (2015)
* מסעותי עם חמותי (2018)

==== ספרי ילדים ====
* כראמל (2014)
* כראמל: ספר שני: הנקמה (2017)
* כראמל: ספר שלישי: נער החידות (2018)
*הילדה שניסתה (2019)
*כראמל: ספר רביעי: האוצר הצהוב (2019)
*רועי אמר (2020)
*כראמל ואני ספר אישי (2020)
*כראמל: ספר חמישי: היהלום האבוד (2020)
* הילדה שרצתה (2021)
* כראמל: ספר שישי: תעלומה כפולה (2021)
* כראמל הקומיקס: ההתחלה / איורים נדב נחמני, הוצאת כנרת (2022)
* על נמשים ולימונים (וגם על סבא מאיר) / איורים רמי טל, הוצאת כנרת (2022)
* כראמל: ספר שביעי: סכנה בביצה / איורים רמי טל, הוצאת כנרת (2022)
* כראמל אתה לא יכול לעוף / איורים רמי טל, הוצאת כנרת, 2023
* כראמל הקומיקס 2: חתול בצרה / איורים נדב נחמני, הוצאת כנרת, 2023
* כראמל: ספר שמיני: גברת בלום שולטת, 2023

כל ספריה יצאו לאור בהוצאת כנרת זמורה-ביתן דביר.

=== עריכה ===
* מי רוצה כוח על? ומי רוצה כוח על 2 – להציל את צלילה מאת שירי צוק
* סדרת מַדְרִיךְ לְגִבּוֹרוֹת עָל מאת אליאס וולנד
* אנטול הגדול 1 ואנטול הגדול יוהווו! מאת דידיה אן
* הנמנמן הקטן שלא ישן והנמנמן הקטן שלא רצה להתעורר והמשיך לישון מאת בולמן סבינה
* פנדה פיי הקטן בדרך להרפתקה מאת הולה זסקיה

== קישורים חיצוניים ==

* 
* [https://www.facebook.com/meira.goldberg מאירה ברנע-גולדברג], ברשת החברתית פייסבוק
* 
* 
* [http://www.mako.co.il/home-family-kids/education-childrens-books הספרייה של מאירה] - סקירת ספרי ילדים ונוער באתר מאקו
* [https://www.melabes.co.il/category/home/supermommy סופר אמא] - טור באתר מלאבס (מקומון)
* 
* [https://www.youtube.com/watch?v=qtmiFScV6Rs&feature=youtu.be מאירה ברנע-גולדברג בתוכנית הטלוויזיה] חוצה ישראל עם קובי מידן
* 
* 
* [https://www.youtube.com/watch?v=va7Q3hSvA8g מחנות הספרים לחלום על דיסני: הסיפור של חתול הקסם כראמל], כאן חדשות, יוטיוב
* 
* 
* 
* 
* [https://timeout.co.il/פסטיבל-כראמל-דיזנגוף-סנטר/ כראמל סופרסטאר: החתול האהוב בארץ משתלט על דיזנגוף סנטר], Time Out תל אביב, אוגוסט 2022
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:עובדי צומת ספרים
קטגוריה:עורכות ספרותיות ישראליות
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בלוגריות ישראליות
קטגוריה:פתח תקווה: אישים
קטגוריה:זוכות פרס דבורה עומר
קטגוריה:זוכי פרס דבורה עומר
קטגוריה:בלוגרים ישראלים
קטגוריה:עורכים ספרותיים ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:ישראליות שנולדו ב-1978
קטגוריה:ישראלים שנולדו ב-1978